**Roma Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

***J e g y z ő k ö n y v***

***a Kerecsendi Roma Nemzetiségi Önkormányzat***

***2024. március 12-ei testületi üléséről***

**Az ülésen elfogadott döntések:**

|  |  |
| --- | --- |
| 5/2024. (III.12.) RNÖ határozat | ROMA-NEMZ-KUL-24 határozat |
| 6/2024. (III.12.) RNÖ határozat | Kerecsendi Magyary Károly Általános Iskola átszervezése határozat |
| 7/2024. (III.12.) RNÖ határozat | Kerecsendi Magyary Károly Általános Iskola együttműködési határozat |
| 8/2024. (III.12.) RNÖ határozat | Civil Integrációs Közhasznú Alapítvány együttműködési határozat |
| 9/2024. (III.12.) RNÖ határozat | 2024. évi közmeghallgatás időpontja határozat |

*A jegyzőkönyv 5-12. közötti számozott oldalt tartalmaz.*

**J E G Y Z Ő K Ö N Y V**

**Készült:** 2024. március 12-én Roma Nemzetiségi Önkormányzat képviselő-testületi ülésén (Kerecsend, Fő u. 55., 13:00)

**Jelen vannak:**

Suha József elnök

Nagy Ferenc elnök-helyettes

Váradi Tiborné képviselő

Burai József képviselő

dr. Szász Kata jegyző

Forgácsné Román Rita alpolgármester

Békési Eszter jegyzőkönyvvezető

**Az ülés napirendje:**

1. Tájékoztató az előző testületi ülés óta eltelt intézkedésekről

eladó: Suha József elnök

2. Kerecsendi Magyary Károly Általános Iskola intézményátszervezéshez kapcsolódó véleményezési eljárás

előadó: Suha József elnök

3. Egyebek

**Suha József elnök**

Köszöntök mindenkit a mai testületi ülésünkön. Külön köszönöm dr. Szász Kata jegyzőnőt és Forgácsné Román Ritát. A napirendi pontokkal kapcsolatban egyet ért-e mindenki? Amennyiben igen, szavazzunk.

*Az RNÖ a javaslatot elfogadta, a jegyzőkönyv hitelesítésével Nagy Ferenc elnök-helyettesr bízta meg, a napirendhez javaslat nem hangzott el.*

**1. napirendi pont**

**Suha József elnök**

Ezen a héten egyeztettem Palkovics Péter igazgató úrral kettő együttműködési megállapodással kapcsolatban is, a Magyari Károly Általános Iskola, illetve a Civil Integrációs Közhasznú Alapítvánnyal kapcsolatban is. Illetve kérte, hogy látogassak be az alsó tagozatosokhoz, mert sajnos sok gyerek van, akik nem megfelelően viselkednek, verekednek, csúnyán beszélnek, cigarettázással is van probléma, egy fiatal akart beadni az ablakon egy kisgyereknek a meggyújtott cigarettát. Beszéltem ezzel kapcsolatban az igazgatóval, nem sikerült még kideríteni, ki volt az a gyermek. Voltam a megyei önkormányzat gyűlésén is, Sztojka Attila kormánybiztos tartott tájékoztatást roma önkormányzatokat érintő dolgokban és pályázati lehetőségekkel kapcsolatban. A legutóbbi pályázattal kapcsolatban kérném Ritát, hogy foglalja össze, hogy is történt. Volt még egy megbeszélésünk Szolnokon, hogy a nemzetiségi képviselők választáskor ugyanúgy a Lungo Drom színeiben indulunk. Ennyit szerettem volna, kérdezem, elfogadjátok-e a tájékoztatót?

*A képviselő-testület tudomásul vette a tájékoztatót.*

**Forgácsné Román Rita**

Gyakorlatilag ez a Roma Program 2023 pályázati kiírás egy budapesti pályázatíró cég és egy egri szabadidős programok szervezésével foglalkozó cég keresték meg a Kerecsendi Roma Nemzetiségi Önkormányzatot, hogy közösen pályázzanak roma identitást erősítő programokra közel 8 millió forintértékben. A megítélt összeg 1 m forint lett a 8 m forint helyet. Én felhívtam a pályázat kezelőt, hogy mi mást szeretnék megvalósítani, egy rendezvényt és azt mondták, hogy szó se lehet róla. Csak és kizárólag a pályázatban megírtak szerint lehet, vagyis táncoktatás, különféle szakkörök, programok lettek volna. Én egyeztettem mindenkivel és úgy döntött a roma önkormányzat, hogy ezt az összeget visszautaljuk, és nézünk olyan pályázatot, ahol a helyi elnökség döntése, szervezése és kivitelezése lesz majd. Ezt a pályázatot be is nyújtottuk február 28-án, erről kell majd egy határozat, hogy jóvá lett hagyva a pályázat benyújtása. Ez gyakorlatilag ugyanaz a pályázat, amit minden évben megnyertünk, ez a ROMA-NEMZ KULT 2024. roma kulturális programokat támogató pályázat, roma előadók meghívására, étkezésre. Általában 500-600 ezret szoktunk nyerni, vagy 300 ezret, a pontosan összeget nem tudom, de annyi lényeg, hogy be lett nyújtva a pályázat, érvényes és befogadták. Itt tartunk jelenleg. A megvalósítási határidő április 1.-től október 31-ig szól, úgy gondolom hamarosan döntés is születik erről. Ha jön érdemi döntés, úgyis tájékoztatlak benneteket. A korábban beadott pályázathoz volt határozat és ha azt a határozatszámot nem fogadják el, akkor majd ha jeleznek hiánypótlásban, akkor csatolni tudjuk az erről szóló határozatot is.

**Suha József elnök**

Aki egyet ért ezzel, kérem szavazzon!

*A Képviselő-testület egyhangú szavazással (négy igen szavazattal) az alábbi határozat fogadta el:*

**5/2024. (III.12.) határozat**

A Kerecsendi Roma Nemzetiségi Önkormányzat Képviselő-testülete megtárgyalta és elfogadta, hogy pályázatot nyújt be a ROMA-NEMZ-KUL-24 „Roma nemzetiségi kulturális programok 2024. évi költségvetési támogatására” elnevezésű pályázatra a Társadalmi Esélyteremtési Főigazgatósághoz.

Felelős: Suha József elnök

Határidő: 2024. március 31.

**2. napirendi pont**

**Suha József elnök**

A napirenddel kapcsolatban átadnám a szót jegyző nőnek.

**dr. Szász Kata jegyző**

A Kerecsendi Magyary Károly Általános Iskolától jött megkeresés, átszervezés ügyben. Az előző évben is volt ilyen átszervezés. Ebben a dokumentumban azt foglalták bele, hogy maximalizálni szeretnék a felvehető tanulók számát, rögzíteni szeretnék 350 főben, ez a maximum kapacitás, amit az iskola tud biztosítani. Jelenleg 168 fő van az iskolában, 48%-os kihasználtsággal működik. A mai napon beszéltem igazgató úrral, ez egy formalitás, hogy az intézmény ennyi fő befogadására képes. Eddig is így szerepelt, hogy 350 fő, viszont általános iskolai nevelésre, most annyi, hogy ide bekerülne, hogy nemzetiséghez tartozó nevelésre 350 fő. Ez ugyanaz a szám, ugyanaz az adattartalom, ami eddig is volt, csak bekerülne, hogy nemzetiséghez tartozó.

**Suha József elnök**

Ez a határozatot akkor részükre meg kell küldeni?

**Burai József képviselő**

Ez miben változott most?

**Suha József elnök**

A név lett más.

**dr. Szász Kata jegyző**

Azt jelenti, hogy ez az iskola kifejezetten roma nemzetiségű iskola, mivel 98 %-ban roma tanulói vannak.

**Forgácsné Román Rita**

Amennyiben 350 fő a befogadó képessége az iskolának és roma nemzetiségi iskola, akkor ez maga után vonzhatja azt is, hogy a környező településekről is ide irányítják a gyerekeket.

**dr. Szász Kata jegyző**

Talán Füzesabonyból irányíthatnak ide, de nem gondolom, hogy így lesz.

**Suha József elnök**

Ha ez egy roma iskola, akkor itt a nemzetiségi önkormányzatnak milyen feladatköre van?

**dr. Szász Kata jegyző**

Véleményezési kötelezettség van. A Tankerület fenntartásában van az iskola, viszont véleményezési jogköre van az önkormányzatnak és a nemzetiségi önkormányzatnak is.

**Burai József képviselő**

Eddig se volt kizárólagosan, hogy csak roma gyerek vehető fel, és ezután sem lesz úgy, csak a neve?

**dr. Szász Kata jegyző**

Csak a neve.

**Burai József képviselő**

Ha környező településről vennének át gyerekeket, gondolom arra ügyelnének, hogy kit vennének át.

**Nagy Ferenc elnök-helyettes**

Ebbe nem szólhatunk bele, hogy kit vesznek fel?

**Suha József elnök**

Véleményezhetjük.

**Nagy Ferenc elnök-helyettes**

Azért nem lenne mindegy kit vesznek fel, nem ismerjük az előzményeit, milyen okból váltanak iskolát. Mert lehet, ha 1-2 gyereket áthoznak, még az is előfordulhat, hogy olyan felfordulást csinálnak, hogy felbomlik itt minden.

**Suha József elnök**

Sajnos, ha valakit kitesznek egy iskolából, nem azért teszik mert jól viselkedett.

**Forgácsné Román Rita**

Itt azt kell megelőzni, hogy a véleményezésetek nélkül ne vehessenek át olyan gyereket, akit az előző iskolából eltanácsoltak. Azt kell elkerülni, hogy egy befogadó, gyűjtő iskola legyen.

**dr. Szász Kata jegyző**

Ennek az iskolának a kerecsendi körzet a felvevő körzete. Ez most nem erre vonatkozik. Felvételi kötelezettsége a kerecsendi gyerekekre szól. Ha Egerből kirúgnának valakit, aki kerecsendi lakos, akkor a Magyary Károly Általános Iskolába kötelesek felvenni.

**Suha József elnök**

Így rendben van, ez érthető. Amennyiben mégis felvennének más településről diákokat, akikkel probléma lehet, összeülünk és egyeztetünk, adott esetben jelzést küldünk az intézmény felé. Szavazhatunk? Amennyiben elfogadjuk a napirendet, kérem szavazzunk.

*A Képviselő-testület egyhangú szavazással (négy igen szavazattal) az alábbi határozat fogadta el:*

**6/2024. (III.12.) határozat**

A Kerecsendi Roma Nemzetiségi Önkormányzat Képviselő-testülete megtárgyalta és elfogadta a Kerecsendi Magyary Károly Általános Iskola átszervezésére vonatkozó javaslatot, mely alapján a fent megjelölt iskola nevelése-oktatása alapfeladatra maximálisan felvehető tanulólétszáma 350 főben kerül rögzítésre.

Felelős: Suha József elnök

Határidő: 2024. március 31.

**3. napirendi pont**

**Suha József elnök**

Elsőként az iskolával kapcsolatos megállapodást szeretném ismertetni. Ugyanazok a témák vannak benne, mint korábban. Az iskola évente egy alkalommal tájékoztatja a KRNÖ-t az iskola munkájáról, meghívja rendezvényeire a nemzetiségi önkormányzat képviselőjét, részt vesz a KRNÖ rendezvényeken, a KRNÖ által kijelölt kapcsolattartót folyamatosan tájékoztatja. Iréne erre téged kérlek, ahogy eddig is. Ez a te felelősséged lesz továbbra is. A nemzetiségi önkormányzat is képviselteti magát az iskola rendezvényein, az iskola képviselője megjelenik a KRNÖ rendezvényein. Tovább együttműködünk a tehetséggondozásban, roma hagyományok ápolásában. Együttműködünk az önkormányzattal, polgárőrséggel, a baráti körrel, óvodával, lokálpatriótákkal, tanodával, jelenlét ponttal, Máltai Szeretetszolgálattal és szeretem felkeresni a Német Nemzetiségi Önkormányzatot is. Az iskola jelezte, hogy a majálisra kitalálnak valamilyen ajándékot. Ez így elfogadható-e? Amennyiben igen, szavazzunk.

*A Képviselő-testület egyhangú szavazással (négy igen szavazattal) az alábbi határozat fogadta el:*

**7/2024. (III.12.) határozat**

A Kerecsendi Roma Nemzetiségi Önkormányzat megtárgyalta a Kerecsendi Magyary Károly Általános Iskolától érkezett együttműködési megállapodást és aláírási jogosultsággal ruházta fel Suha József elnököt.

felelős: Suha József

határidő: március 31.

**Suha József elnök**

A következő megállapodás a Civil Integrációs Közhasznú Alapítvánnyal került megkötésre. Feltételeiben ugyanaz, mint az iskolával kötött együttműködés feltétele; tehetséggondozás, folyamatos kapcsolattartás, tájékoztatás, egymás programjain való részvétel. Május 1-én kijönnek az alapítványtól, biztosítanunk kell asztalt és székeket, hogy részt tudjanak venni ők is, ajándékkal, meglepetésekkel készülni a gyerekeknek.

*Az együttműködési megállapodások a mellékletként csatolásra kerülnek.*

Kérdés, észrevétel van-e? Amennyiben nincs szavazzunk! Aki elfogadja az együttmükődési megállapodást a Civil Integrációs Közhasznú Alapítvánnyal, kérem tegye fel a kezét.

*A Képviselő-testület egyhangú szavazással (négy igen szavazattal) az alábbi határozat fogadta el:*

**8/2024. (III.12.) határozat**

A Kerecsendi Roma Nemzetiségi Önkormányzat megtárgyalta a Civil Integrációs Közhasznú Alapítványtól érkezett együttműködési megállapodást és aláírási jogosultsággal ruházta fel Suha József elnököt.

felelős: Suha József

határidő: március 31.

**Suha József elnök**

Egyebekben lenne még egy kérdésem, a közmeghallgatás időpontja mikor legyen?

**Nagy Ferenc elnök-helyettes**

Választás előtt csináljuk meg, de majális előtt vagy után?

**Suha József elnök**

Majális előtt legyen. Az április 12 péntek 5 óra jó lehet?

**Váradi Tiborné képviselő**

Nekem az a nap nem jó. Aznap megbeszélés van Katikáéknál a tábor miatt az önkénteseknek.

**Suha József elnök**

Előtte lévő nap csütörtök?

**Váradi Tiborné képviselő**

Az megfelelő.

**Suha József elnök**

Egyebekben, hozzászólás?

**Nagy Ferenc elnök-helyettes**

Nagyon-nagyon szeretném megköszönni Rita munkáját a nemzetiségi önkormányzatnál. Nagyon ok munkát ellát a pályázatok terén, örülünk, hogy itt vagy nekünk. Nem biztos, hogy mindenki így állna hozzánk, ahogy te állsz hozzánk.

**Forgácsné Román Rita**

Nagyon szépen köszönöm.

**Suha József elnök**

Én szeretném megköszönni mindenki munkáját, Esztikének is jegyző nőnek is, a hivatali dolgozóknak is, hogy mindenben segítenek nekünk. Ha meggondoljátok igazán, nincs olyan nemzetiségi önkormányzat, aki együttműködik igazán mindenkivel. Mi elmondhatjuk, hogy mi jó kapcsolatban vagyunk minden intézménnyel, itt is a hivatali dolgozókkal is, Bence is sokat segít nekünk pénzügy terén. Ha nem volna ennyi segítségünk, nem biztos, hogy ilyen szépen tudnánk haladni, a pályázatokról és Rita munkájáról nem is beszélve.

**Forgácsné Román Rita**

De ez kétoldalú dolog, ha nem lehetne veletek együtt működni, akkor senki nem segítene, másrészt a ti személyiségetek is kell ahhoz, hogy ez így működjön. Valóban van olyan a környező településeken, hogy nem olyan együttműködő a vezetőség a nemzetiségi önkormányzattal és nem olyan hatékony a munka. Ti itt az első perctől jó kapcsolatot ápoltok mindenkivel. Így tud működni, ha kölcsönösen tiszteletben tartjuk egymás véleményét, mindent meg tudunk beszélni. Így tudunk előre haladni és ez a közös érdekünk a jövőre nézve is, hogy legjobb tudásunk szerint együtt kell dolgozni.

**Suha József elnök**

Akkor a közmeghallgatás előtt 4 órakor még összeülünk egy rövid megbeszélésre.

*A Képviselő-testület egyhangú szavazással (négy igen szavazattal) az alábbi határozat fogadta el:*

**9/2024. (III.12.) határozat**

A Kerecsendi Roma Nemzetiségi Önkormányzat Képviselő-testülete a 2024. évi közmeghallgatás időpontját 2024. április 17. napon 17:00 órára tűzi ki.

Felelős: Suha József elnök

Határidő: azonnal

**Suha József elnök**

Megköszönöm mindenkinek a mai munkát, az ülést bezárom.

*Az ülésen egyéb észrevétel, hozzászólás nem hangzott el, ezért Suha József elnök bezárta azt.*

kmf.

Suha József Nagy Ferenc elnök elnök-helyettes